stanford-oval/wikipedia huggingface dataset:
Pasi Patokallio

Pasi Patokallio (s. 1949, Kangasala) on suomalainen diplomaatti. Hän on ollut Suomen suurlähettiläs Israelissa, Kanadassa ja Australiassa ja johti Suomen kampanjaa paikasta Yhdistyneiden kansakuntien turvallisuusneuvostossa vuonna 2012.  Asevalvonnan asiantuntijana tunnettu Patokallio toimi muun muassa usean NPT-ydinsulkusopimuksen valmistelukomitean istunnon puheenjohtajana ja oli ehdolla Irakin joukkotuhoaseita tutkineen UNMOVIC-komission johtoon.
Vuonna 2018 Patokallio kirjoitti Suomen Kuvalehdessä ja Kanava-lehdessä julkaistussa esseessään, että Suomen turvallisuuspoliittinen linja muuttui Tarja Halosen tullessa ulkoministeriksi vuonna 1995. Patokallion mukaan turvallisuuden ydinsisältö on perinteisesti ollut valtakunnan suojeleminen ulkoisilta uhkilta, joista pahimmat ovat sotilaallisia. Halosen aikakaudella Suomen turvallisuusuhkia ei pidetty enää sotilaallisina, vaan turvallisuusuhkiksi nimettiin kansainvälisiä ilmiöitä, kuten ilmastonmuutos. Patokallion mukaan asevaraisesta turvallisuudesta tuli haukkumasana ja aseidenriisunnasta itseisarvo. Huolta kannettiin lähinnä Yhdysvaltain presidentti George W. Bushin toimista, mutta Halosen ulkopoliittisessa ajattelussa ”ei ollut missään vaiheessa sijaa Venäjän toiminnan kriittiselle arvioinnille saati julkiselle arvostelemiselle”. Lisäksi jalkaväkimiinoista luopuminen heikensi merkittävästi Suomen puolustusta.
Teokset

Patokallio, Pasi: Minä, aseet ja maailma : diplomaattiset muistelmat.  Jyväskylä:  Docendo, 2023.  ISBN 978-952-382-680-9.
Aiheesta muualla

Pasi Patokallio tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa jalkaväkimiinoista ja presidentti Halosesta sarjan 11. jaksossa Miinakielto Halosen sydänasiana, 10.2.2024.
Pekka Mark

Pekka Mark (s. 30. lokakuuta 1961 Nakkila) on suomalainen muusikko, joka tunnetaan Oz-yhtyeen rumpalina taiteilijanimellä Mark Ruffneck.
Tukholmassa asuva Mark on koulutukseltaan teoreettisen kemian tohtori. Hän työskentelee kiinteistönvälittäjänä.
Pekonlampi (Kouvola)

| Pekonlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′19″N, 26°31′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Pikjärveen 
Järvinumero:  14.942.1.019
Mittaustietoja
Pinnankorkeus:  90,5 m  
Pituus:  240 m  
Leveys:  240 m  
Rantaviiva:  0,762 km  
Pinta-ala:  2,888 ha  
Saaria:  ei saaria 
 fiPekonlampi 
Pekonlampi  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 240 metriä pitkä, 240 metriä leveä, ja sen pinta-ala on 2,9 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Lammen vedenpinnan korkeus on 90,5 metriä mpy.
Paulo Mendes da Rocha

Paulo Mendes Da Rocha
Paulo Mendes da Rocha: Museu Brasileiro da Escultura, São Paulo.
Paulo Mendes da Rocha (25. lokakuuta 1928 Vitória, Brasilia – 23. toukokuuta 2021 São Paulo, Brasilia) oli brasilialainen arkkitehti. Vuonna 2006 hän sai Pritzker-palkinnon ja vuonna 2000 Mies van der Rohe -palkinnon latinalaisarkkitehtuurista.
Mendes da Rocha valmistui Universidade Presbiteriana Mackenzien arkkitehtuurilaitokselta vuonna 1954 ja vuonna 1955 hän avasi oman toimistonsa. Mendes da Rochan varhainen mestariteos on vuonna 1957 valmistunut Club Athletico Paulistanon liikuntasali, jota varten hän suunnitteli myös Paulistano-nojatuolin.
Mendes da Rocha yhdisti rakennuksissaan betoni- ja teräsrakenteita. Osakan Expo ’70 -maailmannäyttelyä varten hän suunnitteli Brasilian-paviljongin. Mendes da Rochan tunnetuimpia töitä ovat São Paulon yliopiston nykytaiteen museo (1975), Forma-huonekalunäyttelytila (1987) ja Brasilian kuvanveistosmuseo (1987–1992).  Useampi São Paulon merkittävistä kulttuurirakennuksista on Mendes da Rochan käsialaa. Mendes da Rocha on toinen brasilialainen arkkitehti, joka on saanut Pritzker-palkinnon. Mendes da Rocha toimi São Paulon yliopiston arkkitehtuuriprofessorina vuoteen 1998.
Pääkohteet

| Vuonna | Kohde | Sijainti |
| --- | --- | --- |
| 1957 | Paulistano urheiluseuran liikuntasali | São Paulo, Brasilia |
1957: Paulistano-nojatuoli
| 1964 | Guaimbê asuintalo | São Paulo, Brasilia |
| 1969 | Brasilian paviljonki Osakan maailmanäyttelyssä | Osaka, Japani |
| 1973 | Estádio Serra Dourada | Goiânia, Brasilia |
| 1987 | Forma huonekalunäyttelytila | São Paulo, Brasilia |
| 1988 | Brasilian kuvanveistomuseo | São Paulo, Brasilia |
| 1992 | Patriarch Plaza ja Viaduct do Chá | São Paulo, Brasilia |
| 1993 | Pinacoteca do Estado | São Paulo, Brasilia |
| 1997 | FIESPin kulttuurikeskus | São Paulo, Brasilia |
| 2015 | Museu Nacional dos Coches | Lissabon, Portugali |
John Titor

John Titor oli internetin keskustelupalstoilla vuosina 2000–2001 viestitellyt nimimerkki, joka väitti olevansa floridalainen aikamatkaaja vuodelta 2036. Nimimerkin väitteisiin kuului muun muassa lähestyvä yhteiskunnallinen romahdus.
John Titor ei ollut ilmiönä uniikki, vaan vuosituhannen vaihteen internetissä esiintyi myös muita aikamatkustajiksi itseään väittäviä nimimerkkejä.
Väitteet > Aikamatkustus

John Titorin mukaan hänellä oli käytössään General Electricin valmistama aikakone, joka oli asennettu vuoden 1967 Chevrolet Corvette -urheiluauton tavaratilaan ja myöhemmin vuosimallin 1987 Chevrolet Suburban -maasturiin. Titor kuvaili aikakoneen toiminnan perustuvan "standardimallisen Tipler-sinusoidin muodostamiseen", minkä on katsottu viittaavan fyysikko Frank J. Tiplerin teorioihin, joita laajalti pidetään näennäistieteellisinä. Titor myös latasi lukijoidensa nähtäväksi kuvia väitetystä aikakoneestaan ja sanoi sen käytön olevan epämukavaa ja vaativan hengityslaitteen käyttöä.
Väitteet > Tulevaisuus

Viesteissään John Titor viittasi useasti väitettyihin tuleviin tapahtumiin. Hänen mukaansa vuoden 2004 olympialaiset jouduttaisiin perumaan, minkä lisäksi samana vuonna Yhdysvaltain presidentinvaaleihin liittyvät levottomuudet ja "kuukausittaiset Waco-tyyliset tapaukset" johtaisivat länsimaiden yhteiskuntien koheesion murenemiseen ja lopulta uuteen sisällissotaan Yhdysvalloissa vuoteen 2008 mennessä. Vuonna 2015 sisällissota laajenisi ydinaseilla käytäväksi kolmanneksi maailmansodaksi, jossa kuolisi kolme miljardia ihmistä ja jonka seurauksena Yhdysvaltain pääkaupunki siirrettäisiin Omahaan Nebraskassa.
Titor kuvailee väitettyä tulevaisuuden yhteiskuntaa perinteisiin tukeutuvana, jonka pohjana ovat perhe ja välitön lähiympäristö asukkaineen. Ruoka ja tavara tuotettaisiin paikallisesti, eikä hävikkiä olisi.
Väitteet > Syy aikamatkalle

Vuonna 1975 markkinoille tulleella IBM 5100 -mikrotietokoneella on mahdollista emuloida IBM:n vanhempien tietokoneiden eri ohjelmointikielillä laadittuja ohjelmia, minkä Titor mainitsi syyksi aikamatkalleen. Hänen mukaansa vuoden 2036 ihmiskunta tarvitsi 5100:n tätä ominaisuutta tietokoneidensa ohjelmointivirheiden havaitsemiseen sen jälkeen, kun tietokonevirus oli saastuttanut ne. Titorin mukaan hän oli jo saanut haltuunsa kyseisen mallin tietokoneen ja oli saapunut 2000-luvun taitteeseen virkistäytyäkseen.
Muuta

John Titorin mytologiaa käytettiin vuonna 2009 ilmestyneessä japanilaisessa visual novel -pelissä Steins;Gate.
2010-luvulla alkanutta QAnon-ilmiötä on joskus verrattu John Titoriin. Molempien perustana on tuntematon nimimerkillä internetissä erikoisista aiheista viestittelevä henkilö.
Aiheesta muualla

Kuvia tai muita tiedostoja aiheesta John Titor Wikimedia Commonsissa
www.johntitor.com - International web site - Time Traveler, John Titor, collection of all forum posts by John Titor
John Titor: Who was the time traveler that visited Rochester? Rochester Post-Bulletin.  30.10.2020. (englanniksi)
Palkinlampi

| Palkinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°48′17″N, 27°03′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  Savilahdenoja Ylänneeseen 
Järvinumero:  14.929.1.024
Mittaustietoja
Pinnankorkeus:  129,4 m  
Pituus:  640 m  
Leveys:  200 m  
Rantaviiva:  1,538 km  
Pinta-ala:  6,33 ha  
Saaria:  ei saaria 
 fiPalkinlampi 
Palkinlampi  on Etelä-Savossa Mikkelissä  Pöyryn lähellä sijaitseva lampi.
Maantietoa

Lampi on 640 metriä pitkä, 200 metriä leveä, ja sen pinta-ala on 6,3 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 129,4 metriä mpy.
Piiri

Piiri tarkoittaa seuraavia asioita:
piiri, tasokuvion ympärysmitta, geometrian käsite
virtapiiri, johtimien ja sähkölaitteiden muodostama sähkövirran kulkureitti
vaalipiiri, äänestysalueen osa, jolla on oikeus valita tietty määrä edustajia
piiri, hallinnollinen alue Neuvostoliitossa ja eräissä sen seuraajavaltioissa
piiri, harrastuskerho
piiri, esimerkiksi ihmisten tai kivien muodostama kehä.
Piiri, Sub-kanavalla esitetty televisiosarja
Piiri, kylä Piirissaaren kunnassa Virossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Piiri”, voi hakea sivunnimihaulla, laajalla sivunnimihaulla tai tekstihaulla.
Paperilennokki (kappale)

| ”Paperilennokki” Robin |
| --- | --- | --- |

Singlen tiedot
 Albumilta: 16
 Julkaistu: 7. marraskuuta 2014
 Tyylilaji: pop
 Kesto: 03.13 (Albumiversio) 03.12 (Radio Mix)
 Levy-yhtiö: Universal Music
Robinin muut singlet
| ”Parasta just nyt” 2014 | ”Paperilennokki” 2014 | ”Sua varten” 2015 |
”Paperilennokki” on Robinin kappale hänen neljänneltä studioalbumilta 16. Kappale julkaistiin albumin kolmantena singlenä 7. marraskuuta 2014. Singlejulkaisua varten kappaleesta tehtiin uusi versio. Kappaleen ovat säveltäneet ja sanoittaneet Thomas Kirjonen, Heidi Maria Paalanen, Leo Salminen ja Jaakko Salovaara. Kappale kertoo ihastumisesta.
Kappaleesta tuli Robinin uran toistaiseksi suurin radiohitti kappaleen noustessa vuoden 2015 ensimmäisellä viikolla viidenneksi soitetuimmaksi radiokappaleeksi. Edellinen paras radiolistasijoitus Robinilla oli huhtikuulta 2014, kun ”Onnellinen”-single nousi 15:nneksi.
Singlen julkaisupäivänä kappaleesta julkaistiin myös Jaakko ja Kusti Mannisen ohjaama musiikkivideo. Video on kuvattu Malmin ja Oripään lentokentillä. Jälkimmäisellä lentokentällä videoon kuvattiin osuuksia taitolentokoneella, jota myös artisti itse pääsi ohjaamaan.
Kappaleet

Paperilennokki (Radio Mix) – 3.12
Listasijoitukset

| Lista | Paras sijoitus |
| --- | --- |
Suomen virallinen singlelista: —
Suomen virallinen latauslista: —
Radiolista: 5
Aiheesta muualla

Kappaleen virallinen musiikkivideo YouTubessa
Piirikorttiliitin

Ruuviliitäntäinen piirikorttiliitin
Piirikorttiliitin on elektroniikassa piirilevyjen kytkemismenetelmä, jossa tavoitellaan selkeää ja helppoa kytkemistä. Piirilevyn piirikorttiliitimiä käytetään esimerkiksi mittaus- ja ohjaussignaalien sekä tehonsyötön kytkentään. Liittimien liitäntätekniikka voi olla ruuviliitäntä, jousivoimaliitäntä tai pikaliitäntä.
Paul Rudolph

Paul Rudolph (s. 1947 Kanada) on kanadalaismuusikko, joka ehkä parhaiten muistetaan Pink Fairies- ja Hawkwind-yhteyksistä.
Rudolph muutti Englantiin 1960-luvun lopulla ystävänsä suosituksesta ja liittyi Mick Farrenin Deviants-yhtyeeseen kitaristiksi. Farren sai kuitenkin potkut omasta yhtyeestään ja jäljelle jääneet jäsenet perustivat Pink Fairies -yhtyeen. Fairies sai suurta suosiota vaihtoehto- ja underground-piireissä ja Rudolph oli mukana kahden levyn ajan, kunnes erosi vuonna 1972.
Tämän jälkeen hän työskenteli mm. Brian Enon ja Robert Calvertin projekteissa ja vuoden 1975 toukokuussa hän liittyi pikahälytyksellä Hawkwindiin juuri potkut saaneen Lemmy Kilmisterin tilalle basistiksi. Rudolph pysyi yhtyeessä yhden albumin ajan. Vuoden 1976 lopulla yhtyeen tila kiristyi musiikillisten erimielisyyksien takia ja Rudolph sai potkut yhdessä rumpali Alan Powellin ja Nik Turnerin kanssa.
Rudolph ja Powell perustivat tämän jälkeen lyhyeksi jääneen Kicks-yhtyeen ja Rudolph soitti vielä Mick Farrenin ja Brian Enon albumeilla kunnes palasi Kanadaan 1970-luvun lopulla.
Viime vuosina Rudolph on työskennellyt kilpapyöräilyn parissa ja paria Fairies-muusikko Twinkin kanssa 1990-luvulla tehtyä albumia lukuun ottamatta hän ei ole ollut mukana musiikkimaailmassa.
Diskografia

1969 - The Deviants - #3
1970 - Twink - Think Pink
1971 - Pink Fairies - "The Snake" (single)
1971 - Pink Fairies - Never Never Land
1972 - Pink Fairies - What a Bunch of Sweeties
1972 - eri esittäjiä - Glastonbury Fayre
1973 - Brian Eno - Here Come the Warm Jets
1974 - Robert Calvert - Captain Lockheed and the Starfighters
1975 - Brian Eno - Another Green World
1975 - Robert Calvert - Lucky Leif and the Longships
1976 - Hawkwind - Astounding Sounds, Amazing Music
1977 - Hawkwind - "Back on the Streets" (single)
1977 - Mick Farren - Screwed Up (EP)
1977 - Brian Eno - Before and After Science
1978 - Brian Eno - Music For Films
1982 - Pink Fairies - Live at the Roundhouse 1975 (live 1975)
1996 - Pink Fairies - Pleasure Island
1997 - Pink Fairies - No Picture
1998 - Pink Fairies - Mescaline and Mandies Round at Uncle Harry's (live 1971)
2000 - Hawkwind - Atomhenge 76 (live 1976)
2008 - Pink Fairies - Finland Freakout 1971 (live 1971)
Aiheesta muualla

Artikkeli Momentum-lehden kotisivuilla
Piiri (hallintoalue)

Piiri (ven. район, raion) on Neuvostoliitossa 1929 luotu paikallishallinnon hallintoalue.
Neuvostoliiton lakkauttamisen jälkeen nimitys on ollut käytössä joissakin Neuvostoliiton seuraajavaltioissa kuten Venäjällä, Ukrainassa ja Valko-Venäjällä. Esimerkiksi Latviassa piireistä on luovuttu kuntauudistuksen yhteydessä vuonna 2009.
Venäjän piirit
Ukrainan alue- ja piirijako (2020 lähtien).
Latvian piirit (lakkautettu)
Parminder Nagra

| Parminder Nagra |
| --- | --- |
 Parminder Nagra Wonderconissa vuonna 2012.
Henkilötiedot
Koko nimi:  Parminder Kaur Nagra
Syntynyt: 5. lokakuuta 1975 (ikä 49) Leicester, Yhdistynyt kuningaskunta
Näyttelijä
Aktiivisena:  1996–
Merkittävät roolit:  Jess Bhamra (Parempi kuin Beckham) Neela Rasgotra (Teho-osasto)
Palkinnot
 Bordeaux International Festival of Women in Cinema (2002) Ethnic Multicultural Media Awards (2004) 
Aiheesta muualla
IMDb 
Parminder Kaur Nagra (s. 5. lokakuuta 1975) on englantilainen näyttelijä.
Elämä

Nagra syntyi Leicesterissä englantilais-intialaiseen perheeseen, joka oli muuttanut Intiasta Englantiin 1960-luvun lopulla.[lähde? ]
Seitsemänvuotiaana hän loukkaantui pahoin, kun hänen housunsa syttyivät tuleen ruokaa valmistaessa. Tästä jäi hänen oikeaan reiteensä iso palovamma, jota näytettiin Parempi kuin Beckham -elokuvassa.
Nagra on naimisissa valokuvaaja James Stensonin kanssa. Heillä on vuonna 2009 syntynyt poika.
Elämä > Ura

16-vuotiaana Parminder Nagra liittyi avustajaksi paikalliseen teatteriin. Valmistuttuaan lukiosta hän muutti Lontooseen kouluttautumaan näyttelijäksi ja etsimään työtä. Hän sai pieniä töitä teattereista, radiosta ja televisiosta. Hän esiintyi muun muassa Casualty ja Krishna soikoon! -sarjoissa. Hän alkoi tulla Britanniassa tunnetuiksi monista televisiorooleistaan, joissa hän esitti intialais- tai muslimityttöä, mutta ei kuitenkaan saanut vuosiin isoja rooleja. Lopulta Nagra kiinnitti ohjaaja Gurinder Chadhan huomion eräässä televisioroolissaan ja sai myöhemmin pääroolin Chadhan elokuvasta Parempi kuin Beckham (2002). Elokuvasta tuli hänen läpimurtonsa.
Nagra on esiintynyt tämän jälkeen myös useissa muissa tuotannoissa, kuten Teho-osasto-draamasarjassa Neela Rasgotrana vuosina 2003–2009, jossa esitti pääosaa sarjan viimeisenä vuonna, sekä rikossarjassa Blacklist Meera Malikin roolissa 2013–2014. Myöhemmin Nagra on esiintynyt mm. sarjoissa Elementary ja 13 Reasons Why.
Aiheesta muualla

Fanisivusto (Arkistoitu – Internet Archive)
Perttu Hietanen

Perttu Pekka Juhani Hietanen (s. 1950) on suomalainen säveltäjä.
Porvoolainen Hietanen tunnetaan erityisesti Eino Leinon runoihin 1970-luvulla tekemistään sävellyksistä. Vesa-Matti Loiri levytti laulut kolmelle albumille vuosina 1978, 1980 ja 1985. Hän on säveltänyt paljon myös elokuvamusiikkia, etenkin porvoolaisen elokuvantekijän Petteri Saarion dokumentteihin.
Perttu Hietasen viime aikojen töitä ovat Porvoossa esitetyt Balladi Suomen sodasta (2004), joka sisältää Runebergin Vänrikki Stoolin tarinoiden runoja porvoolaisten laulajien ja muusikoiden tulkitsemina, sekä Niin muistan (2007), joka sisälsi useiden suomalaisten runoilijoiden tekstejä lähinnä Suomen sisällissodan ajalta ja aiheista.
Aiheesta muualla

Perttu Hietasen sävellystuotanto Suomen äänitearkistossa (1901–1999)
Perttu Hietasen elokuvasävellystuotanto Elonetissä
Pituuskasvu

Pituuskasvu on ihmisen pituuden kasvamista. Pituuskasvu kestää syntymästä aikuisiän alkuun. Nopein pituuskasvu tapahtuu vauvaiällä ja varhaislapsuudessa ikävuosien 0 ja 3 välillä, mutta toinen nopea vaihe eli murrosiän kasvupyrähdys tapahtuu vasta yleensä 10–17-vuotiaana. Kasvupyrähdyksen alkaminen on yksilöllistä, ja sen alkaminen yksilöiden välillä vaihtelee usealla vuodella. Tytöillä se tosin ajoittuu keskimäärin kaksi vuotta aikaisemmaksi kuin poikien ja on huipussaan jo keskimäärin noin 12,5-vuotiaana, kun taas pojilla kasvun huippu osuu keskimäärin noin 14,5 vuoden ikään. Kasvupyrähdys kestää pari vuotta, minkä jälkeen pituuskasvu hidastuu ja päättyy. Kasvupyrähdyksen alussa murrosikäisellä on yleensä valtavan kova tarve saada ravintoa. Murrosiässä tyttö kasvaa yleensä 7–10 cm vuodessa ja poika 9–12 cm vuodessa. Varhaiskasvun ja murrosiän välille jää pidempi hitaampi kasvuvaihe, jolloin lapsi kasvaa tasaisesti 4–7 cm vuodessa. Liiallinen pituuskasvu voi olla haitallista, sillä se voi aiheuttaa ryhtihäiriöitä. Pituuskasvu voi hidastua liian vähäisestä ravinnon saannista. Pituuskasvu on yleensä perinnöllistä.
Aiheesta muualla

Lapsen kasvu Sairaslapsi sivustolla (Arkistoitu – Internet Archive)
Pleszewin piirikunta

Pleszewin piirikunta (puol. powiat pleszewski) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 63 014. Siihen kuuluvat kuusi kuntaa ovat Chocz, Czermin, Dobrzyca, Gizałki, Gołuchów ja Pleszew.
Pleszewin piirikunnalla on yhteistä rajaa Jarocin, Kaliszin, Krotoszynin, Koninin, Ostrówin, Wrześnian ja Słupcan piirikuntien kanssa.
Piirikunnan väestöpyramidi 2014.
Vuoden 2019 lopussa Pleszewin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 19,4 prosenttia piirikunnan väestöstä, työikäiset 60,6 prosenttia ja eläkeikäiset 20 prosenttia väestön keski-iän ollessa 40,6 vuotta. Vuonna 2019 piirikunnassa syntyi 689 lasta. Pleszewin piirikunnan väkiluvun ennakoidaan pienenevän 54 743 asukkaaseen vuoteen 2050 mennessä.
Palavan rakkauden aika

| Palavan rakkauden aika Kristiina |
| --- | --- | --- |

Studioalbumin tiedot
 Julkaistu: 1. syyskuuta 2023
 Formaatti: vinyylilevy, digitaalinen
 Kesto: 30.09
 Levy-yhtiö: Humu Records, Hillotehdas
Singlet albumilta Palavan rakkauden aika
 ”Hai” Julkaistu: 2. syyskuuta 2022  ”Aloe vera” Julkaistu: 17. maaliskuuta 2023
Palavan rakkauden aika on suomalaisen Kristiina-yhtyeen esikoisalbumi. Sen julkaisi Humu Records 1. syyskuuta 2023 vinyylilevynä ja digitaalisesti.
Kappaleet on kirjoittanut Kristiina Tuhkanen, ja ne kertovat ystävyydestä, kateudesta ja haaveista. Lopulliset sovitukset, soiton ja tuotannon on tehnyt Joni Ekman.
Albumin ensimmäinen single, ”Hai”, julkaistiin syyskuussa 2022. Toinen single, ”Aloe vera”, ilmestyi maaliskuussa 2023.
Vastaanotto ja arvioita

Desibeli.net-sivustolla albumin arvioi Mika Roth, joka kirjoitti albumin olevan malliesimerkki ”loistavasti suunnitellusta levykokonaisuudesta, jossa menopalat ja suvannot rytmittävät toisiaan”. Hän kehui myös soundipolitiikan yhteneväisyyttä ja harmonisuutta, eikä omien sanojensa mukaan löydä levyltä yhtäkään vikaa, virhettä tai haparointia. Roth antoi albumin arvosanaksi täydet viisi tähteä.
Voima-lehdessä Antti Kurko kuvasi albumia kompaktiksi puolen tunnin kokonaisuudeksi. Sanoituksia hän kuvasi ”mehukkaan leikitteleviksi”, ja ”melodianpalasia takertuu kurkkuun pitkiksi ajoiksi hyräiltäviksi”. Kurkon mukaan Palavan rakkauden aika henkii ajattoman oloista soundimaailmaa ja osoittaa, että 2020-luvun suomalainen rock elää ja voi hyvin.
Radio Helsinki valitsi Palavan rakkauden ajan syyskuussa 2023 viikon levyksi.
Vastaanotto ja arvioita > Arvosanat

Desibeli.net:
Kappaleet

| --- | --- |
  A-puoli  Palavan rakkauden aika – 3.26  Jalava – 3.24  Aloe vera – 3.12  Liisa – 5.14 :   B-puoli  Vain hetki oltiin – 3.10   It-boy – 3.59  Carpe diem – 3.29  Hai – 4.12
Tuotanto

Kristiina Tuhkanen – kappaleet, sanoitukset, syntetisaattori
Joni Ekman – kitara, bassokitara, rummut, syntetisaattori, lyömäsoittimet
Anssi Alajuuma – masterointi
Essi Nieminen – taittoapu
Toni Korpi – valokuvat
Pitäjäläinen

Pitäjäläinen on Nilsiässä ja Rautavaaralla ilmestyvä paikallislehti. Se ilmestyy kerran viikossa (torstaisin). Päätoimittajana toimii nykyään Minna-Liisa Mathalt. Lehden levikki on 4 337 (vuonna 2011). Lukijapeitto on 98 prosenttia.
Vuoden 2014 alusta Pitäjäläinen muuttui yksipäiväiseksi.
Aikaisempi päätoimittaja Tero Joutselainen toimii Lapinlahden paikallislehti Matin ja Liisan päätoimittajana. Molemmat paikallislehdet kuuluvat Keskisuomalainen-konserniin.
Aiheesta muualla

Pitäjäläinen
Patukkaooppera

| Patukkaooppera |
| --- | --- |
Ohjaaja:  Sirkku Peltola
Käsikirjoittaja:  Sirkku Peltola
Säveltäjä:  Iiro Rantala,   Heikki Salo,   Lenni-Kalle Taipale,   Arto Piispanen
Lavastaja:  Hannu Lindholm
Koreografi:  Virve Varjos
Pääosat:  Tiina Weckström,   Ritva Jalonen,   Aimo Räsänen,   Kai Lehtinen
Valmistustiedot
Ensi-ilta:  13. syyskuuta 2007
Infobox OKNimi-testi OK: 
Patukkaooppera on vuonna 2007 Tampereen Työväen Teatterissa ensi-iltansa saanut musikaali, jonka on käsikirjoittanut Sirkku Peltola ja musiikin on säveltänyt Iiro Rantala Heikki Salon teksteihin. Musikaalin tapahtumat sijoittuvat myslikokojyvä­välipala­patukoita valmistavan patukkatehtaan eineskeittiöön jossain päin Suomea.
Musikaalin päähenkilö on Ansa Vallittu, joka on yksi työntekijöistä patukkatehtaalla. Hän on tyytyväinen työhönsä, vaikka hän kärsii rakkauden puutteesta ja lapsettomuudesta jota lievittävät työpaikan ihmissuhteet. Tehtaalle saapuu konsultti Erkki Ranto, johon Ansa rakastuu ja muuttuu aivan kuin toiseksi ihmiseksi konsultin vaikutuksesta. Sirkku Peltolan ohjaama musikaali on yhteiskunnallinen musikaali, joka ottaa kantaa yhteiskuntaan ja kovaan markkinatalouteen.
Patukkaoopperan musiikin tyylit vaihtelevat rockin, klassisen musiikin, latinorytmien, tangon ja popin välillä. Musikaalin musiikkia olivat soittamassa Iiro Rantala, Lenni-Kalle Taipale ja Arto Piispanen.
Roolit

| 0 | 1 | 2 |
| --- | --- | --- |
|  Tiina Weckström  | … |  Ansa Vallittu   |
|  Ritva Jalonen  | … |  Ansa Vallittu   |
|  Aimo Räsänen  | … |  Erkki Ranto   |
|  Kai Lehtinen  | … |  Erkki Ranto   |
Lähde:
Muissa rooleissa ovat muun muassa Maria Aro, Mika Honkanen, Petra Karjalainen, Eriikka Väliahde, Leena Rousti, Soili Markkanen, Antti Seppä, Juhani Niemelä, Pablo Seppä, Matti Pussinen, Harri Rantanen, Tuire Salenius, Jari Ahola, Janne Kallioniemi, Jari Leppänen ja Juhana Suninen.
Aiheesta muualla

Kiseleff, Heikki: Patukkatehtaan työläiset jäävät ahneuden jalkoihin Yle Uutiset.  18.1.2014. Viitattu 29.1.2021.